CELEX: 62013CA0387
Language: fi
Date: 2014-10-16 00:00:00
Title: Asia C-387/13: Unionin tuomioistuimen tuomio (kuudes jaosto) 16.10.2014 (ennakkoratkaisupyyntö, jonka on esittänyt College van Beroep voor het bedrijfsleven – Alankomaat) – VAEX Varkens- en Veehandel BV v. Productschap Vee en Vlees (Ennakkoratkaisupyyntö — Maatalous — Asetus (EY) N:o 612/2009 — Vientituet — Asetus (EY) N:o 376/2008 — Vientitodistusmenettely — Vienti-ilmoitus, joka on jätetty ennen vientitodistuksen antamista — Vientitodistuksen voimassaoloaikana tehty vienti — Sääntöjenvastaisuuksien oikaiseminen)

22.12.2014   
            
            
               FI
            
            
               Euroopan unionin virallinen lehti
            
            
               C 462/9
            
         Unionin tuomioistuimen tuomio (kuudes jaosto) 16.10.2014 (ennakkoratkaisupyyntö, jonka on esittänyt College van Beroep voor het bedrijfsleven – Alankomaat) – VAEX Varkens- en Veehandel BV v. Productschap Vee en Vlees
   (Asia C-387/13) (1)
   
   ((Ennakkoratkaisupyyntö - Maatalous - Asetus (EY) N:o 612/2009 - Vientituet - Asetus (EY) N:o 376/2008 - Vientitodistusmenettely - Vienti-ilmoitus, joka on jätetty ennen vientitodistuksen antamista - Vientitodistuksen voimassaoloaikana tehty vienti - Sääntöjenvastaisuuksien oikaiseminen))
   (2014/C 462/14)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   College van Beroep voor het bedrijfsleven
   
      Pääasian asianosaiset
   
   
      Kantaja: VAEX Varkens- en Veehandel BV
   
      Vastaaja: Productschap Vee en Vlees
   
      Tuomiolauselma
   
   
               1)
            
            
               Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 7.7.2009 annetun komission asetuksen (EY) N:o 612/2009 säännöksiä sekä maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 23.4.2008 annetun komission asetuksen (EY) N:o 376/2008 ja naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä 21.4.2008 annetun komission asetuksen (EY) N:o 382/2008 säännöksiä on tulkittava siten, että ne ovat lähtökohtaisesti esteenä vientituen maksamiselle ja tätä varten asetetun vakuuden vapauttamiselle, kun kyseisellä viejällä ei vienti-ilmoituksen vastaanottamisajankohtana ollut pätevää vientitodistusta, vaikka kyseiset tavarat on tosiasiallisesti viety viejälle myönnetyn vientitodistuksen voimassaoloaikana.
            
         
               2)
            
            
               Asetuksen N:o 612/2009 säännöksiä sekä asetusten N:o 376/2008 ja N:o 382/2008 säännöksiä, kun niitä luetaan yhdessä yhteisön tullikoodeksista 12.10.1992 annetun neuvoston asetuksen (ETY) N:o 2913/92 78 artiklan kanssa, on tulkittava siten, etteivät ne lähtökohtaisesti ole esteenä sille, että vienti-ilmoitusta oikaistaan jälkikäteen siten, että kyseinen liiketoimi voidaan merkitä vientitodistukseen ja sen perusteella voidaan maksaa vientituki ja vapauttaa asetettu vakuus.
            
         
      (1)  EUVL C 274, 21.9.2013.